smcproject/ml-wiki-sentences huggingface dataset:
മഹാരാഷ്ട്ര സംസ്ഥാനത്തിലെ ഒരു ജില്ലയാണ്, സത്താറ ജില്ല (മറാഠി ഉച്ചാരണം: [saːt̪aɾaː]).
സത്താറ നഗരമാണ് ഈ ജില്ലയുടെ തലസ്ഥാനം.
10,480 km2 (4,050 ചതുരശ്ര മൈൽ) വിസ്തീർണ്ണമുള്ള ഈ ജില്ലയിലെ പ്രധാന നഗരങ്ങൾ സത്താറ, മേധ, വായ്, കരാഡ്, കൊറേഗാവ്, ദഹിവാഡി, കൊയ്നാനഗർ, റഹിമത്പൂർ, ഫൽട്ടൻ, മഹാബലേശ്വർ , വഡൂജ്, പാഞ്ച്ഗനി എന്നിവയാണ്.
പൂനെ , സാംഗ്ലി, സോലാപൂർ, കോലാപൂർ എന്നിവയ്‌ക്കൊപ്പം പൂനെ അഡ്മിനിസ്‌ട്രേറ്റീവ് ഡിവിഷന്റെ കീഴിലാണ് ഈ ജില്ല വരുന്നത്.
പൂനെ ജില്ല വടക്കും, റായ്ഗഡ് ജില്ല വടക്ക് പടിഞ്ഞാറും, സോലാപൂർ ജില്ല കിഴക്കും, സാംഗ്ലി ജില്ല തെക്കും, രത്നഗിരി ജില്ല പടിഞ്ഞാറും അതിരുകളാക്കുന്നു.
ജനസംഘ്യ
സത്താറ ജില്ലയിലെ ജനസംഖ്യ 2011 ലെ കണക്കനുസരിച്ച് 3,003,741 ആണ്.
അതിൽ 14.17% നഗരവാസികളുമാണ്.
ഒരു ചതുരശ്ര കിലോമീറ്ററിൽ 287 പേർ (740/sq mi) വസിക്കുന്നു.
2001-2011 ദശകത്തിൽ ജനസംഖ്യാ വളർച്ചാ നിരക്ക് 6.93% ആയിരുന്നു.
1000 പുരുഷന്മാർക്ക് 988 സ്ത്രീകൾ എന്നതാണ് ലിംഗാനുപാതം.
സാക്ഷരതാ നിരക്ക് 82.87% ആണ്.
ജനസംഖ്യയുടെ പട്ടികജാതി, പട്ടികവർഗ്ഗക്കാർ യഥാക്രമം 10.76%, 0.99% എന്നിങ്ങനെയാണ്.
അവലംബം പുറത്തേക്കുള്ള കണ്ണികൾ Satara district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് സത്താറ ജില്ലയിലെ പ്രധാന പാതകൾ Archived 2009-03-04 at the Wayback Machine .
സതേൺ മാർസൂപ്പിയൽ മോൾ ഇംഗ്ലീഷ് വിലാസം https://ml.wikipedia.org/wiki/Southern_Marsupial_Mole
ഒരിനംസഞ്ചിമൃഗമാണ് സതേൺ മാർസൂപ്പിയൽ മോൾ - Southern Marsupial mole .
മൺകോരിയുടെ ആകൃതിയിലുള്ള നഖങ്ങൾ ഉള്ളതിനാൽ ഇംഗ്ലീഷിൽ ഇവ ബറോയിങ് മെഷീൻ എന്നറിയപ്പെടുന്നു.
ഒറ്റ പ്രസവത്തിൽ രണ്ടു കുഞ്ഞുങ്ങൾക്കാണ് ജന്മം നൽകുന്നത്.
ജനിച്ചയുടൻ കുഞ്ഞുങ്ങൾ അമ്മയുടെ സഞ്ചിയിൽ പ്രവേശിക്കുന്നു.
പകൽ സമയം കൂടുതലും ഇവ മണ്ണിൽ തുരന്നുണ്ടാക്കുന്ന മാളങ്ങളിൽ കഴിയുന്നു.
ഏകദേശം 8 അടി വരെ നീളത്തിൽ ഇവ മുയലിനെപ്പോലെ മാളങ്ങൾ നിർമ്മിക്കുന്നു.
മഴ കഴിയുമ്പോളാണ് ഇവ സാധാരണയായി ഭക്ഷണം തേടിയിറങ്ങുന്നത്.
പഴുതാര , പല്ലി തുടങ്ങിയ ചെറു ജീവികളെ ഇവ ഭക്ഷണമാക്കുന്നു.
ഇരയുടെ മണം പിടിച്ച് അവയുടെ മാളത്തിൽ പ്രവേശിച്ചാണ് ഇവ ഭക്ഷിക്കുന്നത്.
അവലംബം പുറത്തേക്കുള്ള കണ്ണികൾ ARKive - images and movies of the marsupial mole (Notoryctes typhlops) Archived 2005-01-03 at the Wayback Machine .
സതോഷി ഒമുറ ഇംഗ്ലീഷ് വിലാസം https://ml.wikipedia.org/wiki/Satoshi_Omura
2015 ലെ വൈദ്യശാസ്ത്രത്തിനുള്ള നൊബേൽ പുരസ്‌കാരം വില്യം കാംബലിനൊപ്പം പങ്കിട്ട ജപ്പാനീസ് ഗവേഷകനാണ് സതോഷി ഒമുറ .
പരാദവിരകൾ വഴിയുണ്ടാകുന്ന റിവർ ബ്ലൈൻഡ്‌നസ് ( River Blindness ), മന്ത് ( Lymphatic Filariasis ) എന്നീ രോഗങ്ങൾ ചികിത്സിക്കാൻ  'അവർമെക്ടിൻ' ( Avermectin ) എന്ന ഔഷധം വികസിപ്പിച്ചവരാണ് വില്യം കാംബലും സതോഷി ഒമുറയും.
രോഗബാധ കുറയ്ക്കാൻ വലിയതോതിൽ ഈ ഔഷധം പ്രയോജനപ്പെട്ടു.
1935 ൽ ജപ്പാനിൽ ജനിച്ച സതോഷി ഒമുറ, ടോക്യോ സർവകലാശാലയിൽനിന്ന് 1970 ൽ പിഎച്ച്ഡി നേടി.
പുരസ്കാരങ്ങൾ 1990 – ജപ്പാൻ അക്കാദമി പ്രൈസ് 1995 – ഫുജിവാര പ്രൈസ് 1997 – റോബർട്ട് കോച്ച് പ്രൈസ് 1998 – പ്രിൻസ് മഹിഡോൾ അവാർഡ് 2000 – നക്കാനിഷി പ്രൈസ് 2005 – ഏണസ്റ്റ് ഗുന്തർ അവാർഡ് 2011 – അരിമ അവാർഡ് 2014 – ഗൈർഡനർ ഗ്ലോബൽ ഹെൽത്ത് അവാർഡ് 2015 – Nobel Prize in Physiology or Medicine 2008 – നൈറ്റ് ഓഫ് ദ ലീജിയൻ ഓഫ് ഹോണർ (ഫ്രാൻസ്) അവലംബം ↑ ↑ http://www.gairdner.org/content/satoshi-omura Links Professor Satoshi Omura Satoshi Ōmura | People | THE KITASATO INSTITUTE Archived 2016-03-08 at the Wayback Machine .
Nirasaki Omura Art Museum
സത്തസായി
ഒന്നാം നൂറ്റാണ്ടിൽ ശതവാഹനസാമ്രാജ്യത്തിലെ ഹാലൻ എന്ന രാജാവ് സമാഹരിച്ച പ്രാകൃതഭാഷയിലെ 700 പദ്യങ്ങളുടെ ഗ്രന്ഥമാണ്‌ സത്തസായി അല്ലെങ്കിൽ ഗാഹസത്തസായി.
സപ്തശതി (എഴുനൂറ്‌) എന്ന സംസ്കൃതസജ്ഞയ്ക്ക് സമമായ പ്രാകൃതമാണ്‌ ഗ്രന്ഥനാമം.
സംസ്കൃതത്തിൽ ഇതിന്റെ മുഴുവൻ പേര്‌ ഗാഥസപ്തശതി എന്നാണ്‌.
ഗാഥ/ഗാഹ എന്നത്, പ്രാകൃതഭാഷയിലെ ഗാഹ(ഗാഥ) വൃത്തത്തെ സൂചിപ്പിക്കുന്നു.
പ്രാകൃതഭാഷയിലെ മഹാരാഷ്ട്രി രൂപത്തിലാണ്‌(മഹാരാഷ്ട്രി പ്രാകൃതം) ഇതിലെ പദ്യങ്ങൾ.
ഹാലൻ
ഈ സമാഹാരത്തിന്റെ സ്രഷ്ടാവായ ശതവാഹനഹാലനെക്കുറിച്ചുള്ള പരാമർശങ്ങൾ വായു, മത്സ്യ, ഭാഗവത പുരാണങ്ങളിലും വാത്സ്യായനന്റെ കാമസൂത്രത്തിന്റെ പന്ത്രണ്ടാം അദ്ധ്യായത്തിലും കാണാം.
ശതവാഹനൻ എന്നതിന്‌ കുബേരന്റെ ശാപം ലഭിച്ച ശതൻ എന്ന യക്ഷൻ ചുമന്നു നടന്നിരുന്നവൻ എന്നർത്ഥമുള്ളതായി ഒരു വിശദീകരണമുണ്ട്.
സോമദേവന്റെ കഥാസരിത്സാഗരത്തിലെ ഒരു കഥയനുസരിച്ച്, ഹാലൻ വ്യാകരണവും മറ്റും വശമില്ലാത്ത ഒരു പാമരനും അദ്ദേഹത്തിന്റെ രാജ്ഞി മലയവതി വലിയ വിദുഷിയുമായിരുന്നു.
ഒരു ദിവസം രാജ്ഞിയോടൊത്ത് ജലക്രീഡയിലേർപ്പെട്ടിരുന്ന ഹാലൻ അവർക്കു നേരേ വെള്ളം ശക്തിയിൽ തെറിപ്പിച്ചപ്പോൾ രാജ്ഞി " മോദകയ താഡയ " എന്നു പറഞ്ഞു.
മോദകം(മധുരം) കൊണ്ട് താഡിക്കാനാണ്‌ രാജ്ഞി ആവസ്യപ്പെട്ടതെന്നു വിചാരിച്ച രാജാവ് ഉടനേ സേവകനെ അയച്ച് മധുര ഗുളികകൾ വരുത്തി അവ കൊണ്ട് രാജ്ഞിയെ ഏറിയാൻ തുടങ്ങി.
" മാ ഉദകയ താഡയ " (ഉദകം-വെള്ളം കൊണ്ട് താഡിക്കാതിരിക്കുക) എന്നാണ്‌ താൻ പറഞ്ഞതിന്റെ അർത്ഥം എന്ന് രാജ്ഞി വിശദീകരിച്ചപ്പോഴാണ്‌ ഹാലന്‌ അബദ്ധം മനസ്സിലായത്.
തുടർന്ന് സർ‌വവർമ്മൻ എന്ന ഗുരുവിന്റെ കീഴിൽ ആറുമാസത്തെ അഭ്യാസം കൊണ്ട് രാജാവ്  വിദ്വാനായിത്തീർന്നെന്നാണ്‌ കഥ.
വ്രജ്യസുകൾ എന്നു പേരുള്ള ഏഴു വിഭാഗങ്ങളായി തിരിച്ചിരിക്കുന്ന ഈ സമാഹാരത്തിന്റെ പേര്‌ 700-നെ സൂചിപ്പിക്കുന്നെങ്കിലും വ്യത്യസ്ത കൈയെഴുത്തുപ്രതികളിൽ കവിതകളുടെ എണ്ണം വ്യത്യസ്തമാണ്‌.
ഹാലൻ തന്നെ എഴുതിയ 44 കവിതകൾ ഇതിൽ ഉൾക്കൊള്ളിച്ചിട്ടുള്ളതായി പറയപ്പെടുന്നു.
സമാഹാരത്തിലെ മറ്റു പദ്യങ്ങളുടെ കർത്താക്കളായി പിൽക്കാലവ്യാഖ്യാതാക്കൾ  ചൂണ്ടിക്കാണിച്ചിട്ടുള്ളവരിൽ മകരന്ദസേനൻ, അമരരാജൻ, കുമാരിലൻ, ശ്രീരാജൻ, ഭീമസ്വാമി തുടങ്ങിയവർ ഉൾപ്പെടുന്നു.
ഭാരതത്തിലെ നാടൻ പാട്ടുകളുടെ ലഭ്യമായതിൽ ഏറ്റവും പഴയ ശേഖരമായ ഇത്, ജീവിതത്തിന്റേയും പ്രേമത്തിന്റേയും വൈവിദ്ധ്യമാർന്ന ചിത്രീകരണമാണ്‌.
രതിയുടെ സാദ്ധ്യതകൾ കൃത്യതാബോധത്തോടെ അന്വേഷിച്ച കാമസൂത്രത്തിന്റെ പ്രതിരൂപമെന്ന്(counterpart)  വിശേഷിക്കപ്പെട്ടിട്ടുള്ള ഈ സമാഹാരത്തിലെ മിക്കവാറും പദ്യങ്ങൾ രതിസ്മൃതിയുണർത്തുന്നവയാണ്‌(erotic)‌.
പൊതുവേ, സ്ത്രീകളുടെ വീക്ഷണകോണിൽ നിന്നുള്ള ഇതിലെ ദൃശ്യങ്ങൾ, പ്രാചീനഭാരതത്തിലെ  ഗ്രാമജീവിതത്തെ പ്രതിബിംബിപ്പിക്കുന്നു‌.
നാടൻ പാട്ടുകളുടെ ഉശിരുള്ള ഈ കവിതകളിൽ സ്വതന്ത്രപ്രേമവും, കമിതാക്കളുടെ രഹസ്യസംഗമവും, നാട്ടിൻപുറങ്ങളിലെ ഉല്ലാസമേളകങ്ങളും വിഷയമാകുന്നു.
ഗോപീ-ഗോപാലന്മാരേയും, ഉദ്യാനം പരിപാലിയ്ക്കുന്ന പെൺകുട്ടിയേയും, ധാന്യം പൊടിക്കുന്നവളേയും, വേട്ടക്കാരനേയും, കൂലിവേലക്കാരനേയും ഒക്കെ അവയിൽ കാണാം.
ഗ്രാമത്തലവനും അയാളുടെ ഭാര്യയും, തേളുകടിച്ചതായി നടിച്ച് കാമുകനായ വൈദ്യനെ കാണാൻ പോകുന്ന സൂത്രക്കാരി ഭാര്യയും, ക്ഷുരകനെ കണ്ട് ഭയന്നോടിയ കുഞ്ഞു മകന്റെ പിന്നാലെ പറക്കുന്ന മുടിയും ഉയർത്തിക്കെട്ടിയ അരവസ്ത്രവുമായി പായുന്ന അമ്മയും, മേഞ്ഞു നടന്ന പുൽത്തൊടിയെ ഒരിക്കൽ കൂടി തിരിഞ്ഞു നോക്കിക്കൊണ്ട് കത്തിയേന്തിയ കശാപ്പുകാരനെ അനുഗമിക്കുന്ന പാവം എരുമയും മറ്റുമാണ്‌ ചില കവിതകളിൽ.
പ്രേമത്തിന്റെ ചഞ്ചലസ്വഭാവത്തെക്കുറിച്ചും അതിന്റെ സ്ഥായീഭാവത്തെക്കുറിച്ചുമുള്ള പദ്യങ്ങൾ ഈ സമാഹാരത്തിലുണ്ട്:
ദൂരം പ്രേമത്തെ നശിപ്പിക്കുന്നു ദൂരക്കുറവും അതിനെ നശിപ്പിക്കുന്നു കിവദന്തികളും അതിനെ നശിപ്പുക്കുന്നു ചിലപ്പോൾ ഒരു കാരണവും ഇല്ലാതെയും അത് നശിക്കുന്നു
അവന്റെ രൂപം എന്റെ കണ്ണുകളിൽ അവന്റെ സ്പർശം എന്റെ കൈകളിൽ അവന്റെ മൊഴി എന്റെ ചെവിയിൽ അവന്റെ ഹൃദയം എന്റെ ഹൃദയത്തിൽ പിന്നെ ഞങ്ങൾ രണ്ടാകുന്നതെങ്ങനെ?
അവന്റെ നോട്ടം സഹിക്കാനാവാഞ്ഞ് ഞാൻ എന്നെത്തന്നെ മറച്ചു എങ്കിലും അവൻ മറ്റെന്തിനെയെങ്കിലും നോക്കുന്നത് ഞാൻ ഇഷ്ടപ്പെട്ടില്ല.
ഇനി തന്നെ തോടാൻ അവനെ സമ്മതിക്കില്ലെന്ന് ആദ്യപ്രസവത്തിന്റെ നോവിൽ അവൾ പറഞ്ഞതുകേട്ട് കൂട്ടുകാരികൾ ചിരിച്ചു
പതിവ്രതമാർ എന്തു വേണമെങ്കിലും പറയട്ടെ ഭർത്താവിനോടൊത്തുറങ്ങുമ്പോഴും ഞാൻ അയാൾക്കൊപ്പമല്ല
പ്രേമത്തിന്റെ പശ്ചാത്തലമായും അല്ലാതെയുമുള്ള പ്രകൃതിചിത്രങ്ങളും ഇവയിലുണ്ട്.
ലക്ഷ്യവേധിയായ നാടൻ കുറുമൊഴികൾ ഇതിലെ പദ്യങ്ങളെ കൂടുതൽ രസകരമാക്കുന്നു‌.
പിശുക്കന്റെ സ്വത്തിന്റെ ഉപയോഗശൂന്യത, കടുവാക്കുകൾ കേൾക്കാതിരിക്കാൻ കഴിയുന്ന ബധിരന്റെയും, ഇഷ്ടമില്ലാത്തത് കാണാൻ വിധിക്കപ്പെട്ടിട്ടില്ലാത്ത അന്ധന്റേയും ഭാഗ്യം തുടങ്ങിയവയെപ്പറ്റിയാണ്‌ ഈ കുറുമൊഴികൾ.
സത്തസായിയ്ക്ക് ഉണ്ടായിട്ടുള്ള വ്യാഖ്യാനങ്ങൾ തന്നെ ഇതിന്റെ അസാമാന്യമായ ജനസമ്മതിയ്ക്ക് തെളിവാണ്‌.
ഇരുപതോളം വ്യാഖ്യാനങ്ങൾ ഇതിനു രചിക്കപ്പെട്ടിട്ടുണ്ട്.
ധ്വന്യാലോകകാരനായ ആനന്ദവർദ്ധനൻ (ക്രി.വ. 820-890), ദാർശനികനും യോഗിയുമായ അഭിനവഗുപ്തൻ (ക്രി.വ.950-1020), കാവ്യമീമാസകനായ മമ്മടൻ (11-ആം നൂറ്റാണ്ട്), രാജപ്രതിഭയായ ഭോജൻ (11-ആം നൂറ്റാണ്ട്) തുടങ്ങിയ അതികായന്മാർ അവരുടെ പ്രഖ്യാത രചനകളിൽ സത്തസായിയിലെ വരികൾ ഉദ്ധരിച്ചിട്ടുണ്ടെന്നതും ഇതിനു ലഭിച്ച അംഗീകാരത്തെ സൂചിപ്പിക്കുന്നു.
മഹാകവി വള്ളത്തോൾ ഇതിനെ മലയാളത്തിലേക്ക് പരിഭാഷപ്പെടുത്തിയിട്ടുണ്ട്.
ഗ്രാമീണഭാരതത്തിന്റെ സമസ്തഹൃദയത്തുടിപ്പുകളും കാണാവുന്ന കൃതി എന്ന് ഇത് വിശേഷിപ്പിക്കപ്പെട്ടിട്ടുണ്ട്.
സംസ്കൃതസാഹിത്യത്തിൽ വിളഞ്ഞുനിൽക്കുന്ന നഗരസൗഭാഗ്യത്തിൽ നിന്നു ഭിന്നമായി പൗരാണിക ഭാരതത്തിന്റെ ഗ്രാമസൗഭാഗ്യം കാണാൻ കഴിയുക പ്രാകൃതസാഹിത്യത്തിലാണെന്ന് ഈ കൃതിയെ മുൻ‌നിർത്തി സുകുമാർ അഴീക്കോട് വാദിച്ചിട്ടുണ്ട്.
മഴയിൽ ചോരുന്ന വീടിന്റെ  മൂലയിൽ ഒതുങ്ങി നിൽക്കുന്ന അമ്മയുടെ കയ്യിലിരിക്കുന്ന കുഞ്ഞിന്റെ മുഖത്ത്, മഴയുടെ തണുത്ത വെള്ളവും അമ്മയുടെ ചുടുകണ്ണീരും ഇടകലർന്നു പതിക്കുന്നതു പോലുള്ള ഇതിലെ കാവ്യചിത്രങ്ങളെ പുകഴ്ത്തുന്ന അദ്ദേഹം, രാമായണത്തിന്റേയും ഋഗ്വേദത്തിന്റേയും പരിഭാഷയിൽ  ചെയ്തതിനേക്കാൾ വലിയ സേവനമാണ്‌ ഈ കൃതിയുടെ പരിഭാഷ വഴി വള്ളത്തോൾ ചെയ്തതെന്നും ചൂണ്ടിക്കാണിച്ചിട്ടുണ്ട് അവലംബം 1 2 Poems on Life and Love in Ancient India, Hala's Sattasai, Translated from Prakrit by Peter Khoroche Herman Tiekan(Excelsior Editions SUNY Series in Hindu Studies 1 2 3 4 The Encyclopaedia Of Indian Literature (Volume Two) (Devraj To Jyoti), Volume 2, By Amaresh Datta ↑ A Treasury of Sanskrit Poetry in English Translation,  compiled by A.N.D. Haksar(പുറങ്ങൾ 70-72) ↑ {{ cite book }} : Cite has empty unknown parameter: | coauthors= ( help ) ↑ അഴീക്കോടിന്റെ ലോകത്തിൽ, സുകുമാർ അഴീക്കോട് /മണർകാട് മാത്യു, പ്രസാധനം: കറന്റ് ബുക്ക്സ്(പുറങ്ങൾ 115-116)
സത്താ ഗ്രഹൺ ഇംഗ്ലീഷ് വിലാസം https://ml.wikipedia.org/wiki/Satta_Grahan_(Short_Stories)
നന്ദാ ഹൻഖിം രചിച്ച നേപ്പാളി ചെറുകഥാ സമാഹാരമാണ് സത്താ ഗ്രഹൺ .
2014 ലെ കേന്ദ്ര സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം (2014) അവലംബം ↑ {{ cite web }} : External link in | website= ( help )
സത്താര അരുവിയൻ ഇംഗ്ലീഷ് വിലാസം https://ml.wikipedia.org/wiki/Euphaea_pseudodispar
അരുവിയൻമാർ എന്ന സൂചിത്തുമ്പി കുടുംബത്തിലെ ഒരു തുമ്പിയാണ് സത്താര അരുവിയൻ.
മഹാരാഷ്ട്രയിലെ സത്താര ജില്ലയിലെ തോസ്ഘാട്ട് എന്ന സ്ഥലത്ത് നിന്നും 2021 ലാണ് ഈ തുമ്പിയെ ആദ്യമായി കണ്ടെത്തിയത് .
കേരളത്തിൽ വയനാട് ജില്ലയിലെ തിരുനെല്ലിയിൽ നിന്നാണ് ഇതിന്റെ സാന്നിധ്യം ആദ്യമായി റിപ്പോർട്ട് ചെയ്യപ്പെട്ടിരിക്കുന്നത് .
ഇതോടെ കേരളത്തിൽ കാണുന്ന അരുവിയൻ തുമ്പികളുടെ എണ്ണം നാലായി.
തെക്കൻ അരുവിയൻ , വടക്കൻ അരുവിയൻ , ചെങ്കറുപ്പൻ അരുവിയൻ എന്നിവയാണ് മറ്റുള്ളവ.
ചുണ്ടുകൾ, കണ്ണുകൾ തുടങ്ങിയ ശിരസ്സിന്റെ ഭാഗങ്ങൾക്ക് കറുപ്പ് നിറമാണ്.
ഓറഞ്ച് കലർന്ന ചുവപ്പ് നിറത്തിലുള്ള ഉരസ്സിൽ കറുത്ത വരകളുണ്ട്.
മുന്നിലെ ജോഡി കാലുകളുടെ മുൻഭാഗത്ത് നേരിയ കറുപ്പ് നിറം വ്യാപിച്ചു കാണാം.
മറ്റ് കാലുകൾക്ക് ചുവപ്പ് നിറം.
കാൽമുട്ടുകൾക്ക് കറുപ്പ് നിറമാണ്.
പിൻചിറകുകളുടെ അഗ്രഭാഗത്തിന് കറുപ്പ് നിറമുണ്ട്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വടക്കൻ അരുവിയൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
വടക്കൻ അരുവിയൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ശരണ്യ മോഹൻ ഇംഗ്ലീഷ് വിലാസം https://ml.wikipedia.org/wiki/Saranya_Mohan ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
കേരളത്തിൽ നിന്നുള്ള ചലച്ചിത്രനടിയാണ്‌ ശരണ്യ മോഹൻ .
പല മലയാളം , തമിഴ് ചലച്ചിത്രങ്ങളിലും അഭിനയിച്ചിട്ടുണ്ട്.
കേരളത്തിലെ ആലപ്പുഴ ജില്ലയിൽ ജനിച്ചു.
ബാലനടിയായി മലയാളത്തിലും തമിഴിലും അഭിനയിച്ചുതുടങ്ങി.
തമിഴിലെ ഒരു നാൾ ഒരു കനവ് , യാരടി നീ മോഹിനി എന്നീ ചിത്രങ്ങളിലൂടെ ശ്രദ്ധേയയായി.
2015 സെപ്ററംബർ 6 നു വിവാഹിതയായി.
പുറംകണ്ണികൾ ശരണ്യ മോഹൻ ഫേസ്‌ബുക്കിൽ ശരണ്യ മോഹൻ ഫേസ്‌ബുക്കിൽ ശരണ്യ മോഹൻ ഗൂഗിൾ പ്ലസിൽ ഇന്റർനെറ്റ് മൂവി ഡാറ്റാബേസിൽ നിന്ന് ശരണ്യ മോഹൻ
ശരണ്യ ശ്രീനിവാസ്
ശരണ്യ ശ്രീനിവാസ് (Sharanya Srinivas) (ജനനം: 3 ജനുവരി 1991) തമിഴ് ചലച്ചിത്ര ലോകത്തെ പ്രശസ്ത പിന്നണി ഗായികയാണ്.
പ്രമുഖ ഗായകൻ ശ്രീനിവാസിന്റെ മകളാണ് ശരണ്യ.
ഗാനങ്ങളുടെ പട്ടിക വർഷം ഗാനം സിനിമ ഭാഷ സംഗീത സംവിധാനം 2000 "ആലങ്ങാട്ടി മഴയ്" തെനാലി തമിഴ് എ.ആർ. റഹ്‌മാൻ 2011 "Chirakingu" ദി ട്രെയിൻ മലയാളം ശ്രീനിവാസ് "നാവൊരു" മലയാളം 2012 "Adi Thaahira" കൊഞ്ചം കോഫി കൊഞ്ചം കാതൽ തമിഴ് Phani Kalyan 2013 "കലാരസിഗ" അംബികാപതി തമിഴ് എ.ആർ. റഹ്‌മാൻ "Kanaave Kanaave" തമിഴ് "Electro Love" 'കംഗാരു തമിഴ് ശ്രീനിവാസ് "നെഞ്ചുക്കുഴി" തമിഴ് 2014 "എൻട്രോ ഒരു വിതയൈ" "പന്തു" തമിഴ് നന്ദ "പൂവിൽ പനിത്തുളിയും" തമിഴ് 2015 കണ്ണാളേ Single ft. Javed Ali തമിഴ് ഇആർ അസ്ഹർ കാശിഫ് 2016 Leguvaa രാജ മന്തിരി തമിഴ് ജസ്റ്റിൻ പ്രഭാകർ 2017 മെർസൽ അരസൻ മെർസൽ തമിഴ് എ.ആർ. റഹ്‌മാൻ അവലംബം
ശരണ്യ സ്വയംതൊഴിൽ പദ്ധതി
കേരളസർക്കാർ ആരംഭിച്ച ഒരു സ്വയം തൊഴിൽ പദ്ധതിയാണ് ശരണ്യ.
അവിവാഹിതരായ അമ്മമാർ, വിവാഹമോചിതരായ വനിതകൾ, വിധവകൾ എന്നീ പിന്നോക്കാവസ്ഥയിലുള് വനിതകൾക്ക് ഈ പ്ധതിയിൽ അംഗമാകാം.
ഈ സ്ത്രീകൾക്ക് 30 വയസ്സിനുതാഴെ പ്രായമുണ്ടാകരുത്.
ഒരു ലക്ഷത്തിൽ കവിയാത്ത വാർഷിക കുടുംബവരുമാനമായിരിക്കണം.
പട്ടികവർഗ്ഗവിഭാഗത്തിൽപ്പെട്ട 18-55 വയസിനിടയിലുള്ള അവിവാഹിതരായ അമ്മമാർക്കും ഈ പദ്ധതിയിൽ അംഗമാകാം..
ഇവർക്ക് 50000 രൂപവരെ ലോൺ ലഭ്യമാണ്.
ഇതിൽത്തന്നെ 25000 രൂപ വരെ സബ്സിഡി ലഭിക്കും.
ശയാനങ്ങൾ ചെറിയ ഞെരിഞ്ഞിൽ ഒരു ശയാനസസ്യം
ഭൂമിയുടെ പ്രതലത്തിൽ നിന്നും ഒട്ടും ഉയരാതെ അല്പദൂരത്തിൽ മാത്രം പരന്നു വളരുന്ന ഇഴവള്ളി സസ്യങ്ങളാണ് ശയാനങ്ങൾ - Prostrate / Procumbent .
ചെറിയ ഞെരിഞ്ഞിൽ ഇതിനൊരു ഉദാഹരണമാണ്.
ശരണ്യ പൊൻവണ്ണൻ ഇംഗ്ലീഷ് വിലാസം https://ml.wikipedia.org/wiki/Saranya_Ponvannan
പ്രധാനമായും തമിഴ്-മലയാളം ചലച്ചിത്രങ്ങളിൽ അഭിനയിക്കുന്ന ഒരു നടിയാണ് ഷീല ക്രിസ്റ്റീന രാജ് എന്നും അറിയപ്പെടുന്ന ശരണ്യ പൊൻവണ്ണൻ (ജനനം ഏപ്രിൽ 26, 1970).
മണിരത്നം സംവിധാനം ചെയ്ത നായകൻ എന്ന തമിഴ് ചിത്രത്തിലൂടെയാണ് അരങ്ങേറ്റം.
1980-കളിൽ ചലച്ചിത്രരംഗത്ത് സജീവമായി പ്രവർത്തിച്ചിരുന്നു.
പിന്നീട് ഒരു ഇടവേളക്ക് ശേഷം വീണ്ടും അവർ ചലച്ചിത്രവേദിയിൽ മടങ്ങിയെത്തി.
മികച്ച സഹനടിക്കുള്ള ഫിലിംഫെയർ പുരസ്ക്കാരം രണ്ടു തവണ കരസ്ഥമാക്കിയിട്ടുണ്ട്.
2010-ൽ സീനു രാമസ്വാമി സംവിധാനം ചെയ്ത 'തെന്മേർക്ക് പരുവക്കാറ്റ്' എന്ന ചിത്രത്തിലെ അഭിനയത്തിന് മികച്ച നടിക്കുള്ള ദേശീയപുരസ്കാരം നേടി.
നടനും സംവിധായകനുമായ പൊൻവണ്ണൻ ആണ് ഭർത്താവ്.
ആലപ്പുഴ സ്വദേശിയായ മുൻകാല മലയാളചലച്ചിത്രസംവിധായകൻ എ.ബി. രാജിന്റെ മകളാണ് ശരണ്യ .
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ശരണ്യ പൊൻവണ്ണൻ
ശയനൈകാദശി
ആഷാഢ മാസത്തിലെ വെളുത്തപക്ഷ ഏകാദശി ആണ് ശയനൈ ഏകാദശി.
അനന്തശയനം എന്നാൽ അനന്തൻ്റെ മുകളിൽ കിടക്കുന്നതിനെയാണ് അർത്ഥമാക്കുന്നത് അതേപോലെ ഭഗവാൻ നിദ്രയിലേക്ക് പോകുന്ന ദിനമാണ് ശയനൈ ഏകാദശി പിന്നീട് നാല് മാസം കഴിയുമ്പോൾ കാർത്തികമാസത്തിലെ വെളുത്ത പക്ഷ ഏകാദശിയിൽ ഭഗവാൻ ഉണരുന്നു.
ഈ നാല് മാസം കാലയളവിലെ വ്രതം ചാതുർമാസ വ്രതം എന്നറിയപ്പെടുന്നു.
ശരണാഗതി
ശരണാഗതി അല്ലെങ്കിൽ പ്രപത്തി ( സംസ്കൃതത്തിൽ "കീഴടങ്ങിയവൻ" ), എന്നത് ഹിന്ദു സഭകളിൽ വൈഷ്ണവസമ്പ്രദായത്തിലെ ഒരു രീതിയാണ്.
ദൈവത്തിലേക്ക് (ലേക്ക് വിഷ്ണു അല്ലെങ്കിൽ കൃഷ്ണ ).
, ആകെ കീഴടങ്ങുന്ന അഥവാ സമർപ്പിക്കുന്ന പ്രക്രിയയാണ്.
ശരണാഗതി  പ്രക്രിയ ഭക്തിയുടെയും മൂലതത്ത്വമാണ് രമനുജഛര്യ (1017-1137) പ്രചരിപ്പിച്ച ശ്രീസമ്പ്രദായത്തിലെ ഭക്തിപ്രസ്ഥാനവും ചൈതന്യ മഹപ്രഭു (1482-1533 എ.ഡി.) സ്ഥാപിച്ച .
ഗൌഡീയ സംപ്രദയ ,മനുസരിച്ചും   വിഷ്ണുവിനും അദ്ദേഹത്തിന്റെ ഭാര്യയായ ലക്ഷ്മിക്കും കീഴടങ്ങുന്നത് ജീവിതത്തിലെ ഏറ്റവും ഉയർന്ന ലക്ഷ്യമായി രാമാനുജൻ കരുതി, കൃഷ്ണനോടും അദ്ദേഹത്തിന്റെ ഭാര്യയായ രാധയോടും കീഴടങ്ങാൻ ചൈതന്യനും ഊന്നിപ്പറയുന്നു.
ആത്മീയ സമാരംഭം
ശരണാഗതിയുടെയോ പ്രപതിയുടെയോ ഔപചാരിക ആചാരം ആയ  പഞ്ച-സംസ്കാരം  വേദം, പുരാണങ്ങൾ, തിരുവെഴുത്തുകളും പാരമ്പര്യവും അനുസരിച്ചുള്ള ആചാരമാണ്  സമാശ്രയനം എന്ന ഈ പഞ്ചതത്വ സംസ്കാരം വഴി.
വ്യക്തിക്ക് ഇനിപ്പറയുന്നവ ലഭിക്കുന്നു: (നാമ സംസ്‌കാരം)-ഒരു നടപടിക്രമങ്ങളിൽ 'ആത്മീയ' ഒരു പേര് പേര് വിഷ്ണു അല്ലെങ്കിൽ രാമാനുജൻ തുടങ്ങിയ വിഷ്ണുഭക്തരുടെ പേരിനൊപ്പം ദാസ എന്നുകൂടി ചേർത്ത ഒരു പേർ അത്തരം ( വിഷ്ണു ദാസ അഥവാ രാമാനുജ ദാസ ഉദാഹരണങ്ങൾ) .
(പുണ്ഢ്ര സംസ്‌കാരം) തിരുമന് അല്ലെങ്കിൽ തിലകം.
കൂടാതെ ശരീരത്തിന്റെ നിശ്ചിത12 ഭാഗങ്ങളിൽ  അടയാളങ്ങൾ.
അവർ വിഷ്ണുവിന്റെ ഭാഗമായിരുന്നു അവരുടെ ശരീരങ്ങൾ, മനസ്സുകളെയും ആത്മാക്കള് എല്ലാം കൊണ്ടും ലക്ഷ്മീ-നാരായണന്റെ വഴിയാക്കി ക്ഷേത്രമാക്കി സ്വശരീരത്തെ മാറ്റുന്നു.
(തപ സംസ്‌കാരം) ചുമലിൽ പ്രത്യേകമായി  വിഷ്ണുവിന്റെ ശംഖ്  ( പാഞ്ചജന്യ )  ചക്രം ( സുദർശന ) എന്നിവയുടെ ചിഹ്നം .
(യജ്ഞ സംസ്‌കാരം)-ചെയ്യാൻ പഠിക്കുക അർച്ചന അല്ലെങ്കിൽ പൂജ  ലക്ഷ്മീ-നാരായണ എന്ന ആചാരപരമായ ആരാധന ചെയ്യാൻ ഗുരുവിൽ നിന്നും പഠിക്കുക.
(മന്ത്ര സംസ്‌കാരം)-ഗുരുവിൽ നിന്ന് വിഷ്ണുവിന് മൂന്ന് പ്രത്യേക മന്ത്രങ്ങൾ പഠിക്കുന്നു.
ശ്രീ ആളാണ്ടവർ ദൈവികമാതൃത്വത്തെപ്പറ്റി / സ്തോത്രം മണിരത്നം പ്രകാരം ഭഗവദ് ശ്രീ യാമുനാചാര്യർ ശരണാഗതി  നിർവചിക്കുന്ന താഴെ ശ്ലൊക സവിശേഷതകൾ നാ ധർമ്മ നിഷ്ടോസ്മി നാ ചാ ആത്മവേദി നാ ഭക്തിമാൻസ് ത്വത്ത് ചരണാരവിന്ദേ | അക്കിഞ്ചനോനാന്യഗതി ശരണ്യം ത്വത്പാദ മൂലം ശരണം പ്രപദ്യേ || കർത്താവേ, എനിക്ക് ധർമ്മത്തെ അറിയില്ല, എനിക്ക് ധ്യാനത്തെ അറിയില്ല, നിങ്ങളുടെ ദിവ്യ താമരപ്പടിയിൽ എനിക്ക് ഭക്തി ഇല്ല.
എനിക്ക് ഉള്ളത് ഞാൻ അക്കിഞ്ചൻ (ഒന്നുമില്ലാത്തവൻ), അനന്യഗതി (നിങ്ങളെ മാത്രം ആശ്രയിക്കുന്ന ഒരാൾ) എന്നിവയാണ്.
ഈ അക്കിഞ്ചനും അനന്യാഗതിയും നിങ്ങളുടെ പാദപത്മത്തിനു കീഴടങ്ങിയിരിക്കുന്നു.
ശ്രീ ഭഗവദ്ഗീത ഭഗവാനിൽ ശ്രീകൃഷ്ണൻ കർമ്മം, ധന്യത, ഭക്തിയോഗങ്ങൾ എന്നിവ വിശദമായി വിശദീകരിച്ച ശേഷം അർജുനന് ശരണാഗതിയെ  വിശദീകരിക്കുന്നു.
ശ്രീ ഭഗവദ്ഗീത എല്ലാ വേദങ്ങളുടെയും ഉപനിഷത്തുകളുടെയും പുരാണങ്ങളുടെയും ഒരു സാരമാണ്.
ശ്രീ ഭഗവദ്ഗീതയുടെ സാരമാണ് ഇനിപ്പറയുന്ന ശ്ലോകം.
ശ്രീകൃഷ്ണൻ അർജ്ജുനന് അർപ്പിച്ച ശരണാഗതി മന്ത്രമാണ് ഈ ശ്ലോകം, ശ്രീവൈഷ്ണവമതത്തിലെ മൂന്ന് ദിവ്യ മന്ത്രങ്ങളിൽ ഒന്നായി ഇത് കണക്കാക്കപ്പെടുന്നു.
ഇതിനെ ചരം മന്ത്രം എന്നും വിളിക്കുന്നു സർവ്വ ധർമ്മ പരിത്യജ്യ മാമേകം ശരണം വ്രജ | അഹം ത്വ സർവ്വ പപേഭ്യോ മോക്ഷ ഇശ്യാമി മാ ഷുചാഹ || അർജുന, നീ എല്ലാ ധർമ്മങ്ങളും ഉപേക്ഷിച്ച് എന്നോട് കീഴടങ്ങുക.
എല്ലാ പാപങ്ങളിൽ നിന്നും ഞാൻ നിങ്ങളെ വിടുവിക്കും.
ദുഃ ഖിക്കരുത്!
സ്വാമി ശ്രീ സീതാരാമചാര്യ (വൈകുന്ത് മണ്ഡപം, അയോദ്ധ്യ) ഹിന്ദി ചന്ദയിലെ ചരമ ശ്ലോകത്തിന് മുകളിൽ വിശദീകരിച്ചു.
ധർമ്മോ മേ സാധൻ ഭവ താജി കൈങ്കാര്യ കി കരി ഭവാന മുസാക്കോ ഹായ് സാധൻ മാനി റാഹോ യാഡി പരം പാഡ് ഹായ് പവന മാറ്റ് പ്രീതി പ്രതിബന്ധക് അഗോ സേ അവാഷി തോഹി ചുദാവുംഗ മതി ശോച്  നിഷായ പരമ്പദ്മെയ്ൻ ഭി തുംഹെ പാച്ചുചാവുംഗ എല്ലാ ധർമ്മങ്ങളിലോ പ്രവർത്തനങ്ങളിലോ സാധൻ ഭാവ് (ഉപായ ഭവ) ഉപേക്ഷിച്ച് ഭഗവാനിൽ നിന്ന് ലഭിച്ച ഭഗവദ് കൈൻകാര്യ (സേവ) ആയി പരിഗണിക്കുക.
പരം പദം നേടാൻ നിങ്ങൾ ആഗ്രഹിക്കുന്നുവെങ്കിൽ നിങ്ങൾ എന്നെ മാത്രം നിങ്ങളുടെ സാധൻ (ഉപേ / അർത്ഥം) ആയി കണക്കാക്കുന്നു.
എന്നെ നേടുന്നതിൽ നിന്ന് നിങ്ങളെ തടയുന്ന എല്ലാ കാര്യങ്ങളിൽ നിന്നും ഞാൻ നിങ്ങളെ മോചിപ്പിക്കും (അത് പപ്പയോ പുണ്യയോ ആകാം. ഞങ്ങളെ കർത്താവിൽ നിന്ന് അകറ്റുന്ന പുണ്യമോ സുക്രൂത്തോ പോലും പപ്പ അല്ലെങ്കിൽ ആഗയായി കണക്കാക്കണം).
വിഷമിക്കേണ്ട, ഞാൻ നിങ്ങളെ പരം പാഡ് ധാമിലേക്ക് കൊണ്ടുപോകും.
പൊതുവായ ഭാഷയിൽ പരസ്പരം മാറിമാറി ഉപയോഗിക്കാറുണ്ടെങ്കിലും, ശരണാഗതി പ്രപത്തിയിൽ നിന്ന് വ്യത്യസ്തമാണ്.
വിമോചനത്തിനുള്ള ആത്യന്തിക മാർഗ്ഗമായി ദൈവത്തെ അന്വേഷിക്കുന്നതിനെയാണ് ശരണാഗതി സൂചിപ്പിക്കുന്നത്, എന്നാൽ ദൈവകൃപ ലഭിക്കാനുള്ള ഒരാളുടെ അർഥത്തിന് കീഴടങ്ങുന്നതാണ് പ്രപ്ത്തി.
പ്രപത്തിയിലൂടെ ഒരാളുടെ അർഥം കീഴടങ്ങുന്നത് ദൈവകൃപയുടെ തുറക്കലിലേക്ക് നയിക്കുന്നു, അതേസമയം പ്രാർത്ഥനയിലൂടെ സൗജന്യമായി ലഭ്യമാകുന്ന ദൈവകൃപയുടെ പ്രാർത്ഥന നന്മയ്ക്കുള്ള ചെറുത്തുനിൽപ്പിനെ നിരായുധമാക്കുന്നു.
ചരമ സ്ലോക (ഭഗവദ്ഗീത, അധ്യായം 18, 66-‍ാ‍ം വാക്യം) ശരണാഗതിയെ വിവരിക്കുന്നു, അതേസമയം ശ്രീകൃഷ്ണന്റെ നാലാമത്തെ ഉത്തരവ് “മാ നമസ്‌കുരു” (എന്നോട് പ്രണാമം ചെയ്യുക) മുമ്പത്തെ വാക്യത്തിൽ (ഭഗവദ്‌ഗീത, അധ്യായം 18, വാക്യം 65) പ്രപത്തിയെ  വിവരിക്കുന്നു.
എല്ലാ യോഗാഭ്യാസങ്ങളുടെയും അവസാനത്തിൽ പ്രപതി അനിവാര്യമാണ്, കാരണം അവയെല്ലാം സിദ്ധിയെ (അസാധാരണമായ ശക്തികളോ പരിപൂർണ്ണതയോ) നൽകിക്കൊണ്ട് അർഥം വർദ്ധിപ്പിക്കുന്നു, അത് വ്യക്തിഗത ബോധത്തെ ദൈവബോധവുമായി ലയിപ്പിക്കുന്നത് തടയുന്നു.
സിദ്ധികളുടെ ത്യാഗം കൈവല്യത്തിലേക്ക് നയിക്കുന്നു, അതായത്, വിമോചനം (പതഞ്ജലി യോഗ സൂത്രം 3.50-52).
ഭഗവദ്ഗീതയുടെ തുടക്കത്തിൽ അർജുനൻ ശ്രീകൃഷ്ണന് കീഴടങ്ങിയപ്പോൾ, ബലഹീനത കാരണം, അദ്ദേഹത്തെ ശാക്തീകരിക്കുന്ന പഠിപ്പിക്കലല്ലാതെ മറ്റെന്തെങ്കിലും അർഹത നേടാനുള്ള യോഗ്യത ഉണ്ടായിരുന്നില്ല, അതേസമയം അദ്ധ്യാപനം കേട്ട് യോഗ പരിശീലിച്ചതിന് ശേഷം സുരക്ഷ, സമ്പത്ത്, പ്രശസ്തി മുതലായവ നേടുന്ന ഉത്തരവാദിത്തങ്ങൾ, കൃപ ലഭിക്കാൻ അവന് എന്തെങ്കിലും വാഗ്ദാനം ചെയ്യാം.
എന്നിരുന്നാലും, എണ്ണമറ്റ ജനനങ്ങളിൽ അടിഞ്ഞുകൂടിയ പാപപരമായ പ്രവണതകൾ, ഈ ലോകത്ത് നിലനിൽക്കുന്ന കഷ്ടപ്പാടുകൾ, ഒരു പാതയിൽ നിന്ന് എല്ലായ്പ്പോഴും വ്യതിചലിപ്പിക്കുന്ന പ്രലോഭനങ്ങൾ എന്നിവ കാരണം ഒരു ജീവിതകാലത്ത് തികഞ്ഞവരാകാൻ യോഗ പരിശീലിക്കുന്നത് എല്ലായ്പ്പോഴും പ്രായോഗികമായി അസാധ്യമാണ്.
അർജ്ജുനനെപ്പോലുള്ള ഒരു മഹത്തായ വ്യക്തിത്വം വിനയാന്വിതനായിരിക്കുക പ്രയാസമാണ്, ശ്രീകൃഷ്ണൻ നിരുപാധികമായി സരനഗതിയുടെ മോചനത്തിനായി അന്തിമ ഓപ്ഷൻ വാഗ്ദാനം ചെയ്യുന്നു, അതാണ് അവനെ ആശ്രയിക്കുന്നത്, സ്നേഹത്തിന്റെ അനന്തമായ സമുദ്രം, സർവശക്തനും തെറ്റായവനും.
പ്രായോഗികമായി
ശ്രീ വൈഷ്ണവ പാരമ്പര്യത്തിൽ ശരണാഗതിയെ ആറ് ഡിവിഷനുകളായി തിരിച്ചിരിക്കുന്നു.
ദൈവഭക്തിക്ക് അനുകൂലമായ കാര്യങ്ങൾ സ്വീകരിക്കുക ( അനുകുല്യസ്യ സങ്കൽപ ) ദൈവത്തിനു കീഴടങ്ങാൻ വിമുഖതയുള്ളവ നിരസിക്കുക ( പ്രതികുല്യസ്യ വർജ്ജനം ) എല്ലാ സാഹചര്യങ്ങളിലും ദൈവത്തെ ഒരാളുടെ സംരക്ഷകനായി കണക്കാക്കുന്നു ( രാക്ഷിയതിതി വിവാസ ) ദൈവത്തെ ഒരാളുടെ പരിപാലകനായി സ്വീകരിക്കുന്നു ( goptrtve varanam ) ദൈവസേവനത്തിലെ എല്ലാം കീഴടങ്ങുന്നു ( ആത്മ-നിക്സെപ ) എളിയ മനോഭാവം നട്ടുവളർത്തുക ( കർപന്യ )
ഗൗഡിയ പാരമ്പര്യത്തിൽ ശരണാഗതിയെ പത്ത് ഭാഗങ്ങളായി തിരിച്ചിരിക്കുന്നു ദൈന്യ ആത്മ നിവേദനം ഗോപ്ത്രിത്വ വാരണ അവശ്യ രക്‌സിബെ കൃഷ്‌ണ വിശ്വാസ പാലന ഭക്തി അനുകുല മാത്ര കാര്യേ സ്വീകാര ഭക്തി പ്രതികുല ഭവ വർജ്ജനാംഗീകാര ഭജൻ ലാലസ സിദ്ധി ലാലസ വിജ്ഞാപ്തി ശ്രീ നാമ മഹാത്മ്യ
ആത്യന്തിക വൈഷ്ണവസമ്പ്രദായത്തിൽ ചുരുക്കത്തിൽ ശരണാഗതിയിൽ 6 ഘടകങ്ങളുണ്ട് -5 അംഗങ്ങളും ഒരു ആംഗിയും നിസ്സഹായതയെ അംഗീകരിക്കുന്നു വീണ്ടും തെറ്റിദ്ധരിക്കരുത് എന്ന ദൃഢനിശ്ചയം നിയമങ്ങൾ പാലിക്കുമെന്ന് പ്രതിജ്ഞ ചെയ്യുന്നു കർത്താവാണ് ഏക ആശ്രയം എന്ന അചഞ്ചലമായ വിശ്വാസം കർത്താവിനെ സംരക്ഷകനായി അന്വേഷിക്കുന്നു ഇവ 5 അംഗങ്ങളാണ് 5 ആംഗങ്ങൾക്ക് അനുസൃതമായി കീഴടങ്ങുന്നതിനെ ആംഗി എന്ന് വിളിക്കുന്നു
റഫറൻസ്: ജനുവരി 08-ഞായർ -2017 ലെ ഹിന്ദു പത്രം (ലേഖനം: തിരുപ്പവായ് ഞങ്ങളെ ശ്രീ വൈകുണ്ഠത്തിലേക്ക് നയിക്കുന്നു) സ്‌പെഷ്യൽ ഇഷ്യു വൈകുണ്ഠ ഏകാദസി പരാമർശങ്ങൾ ശ്രീ വൈഷ്ണവിസം: തുടക്കക്കാർക്കുള്ള ഒരു പ്രാഥമിക ഗ്രന്ഥം, ശ്രീ തില്ലസ്ഥാനം സ്വാമി കൈങ്കാര്യ സഭ, ബാംഗ്ലൂർ ഇന്ത്യ, മദ്രാസ് ഇന്ത്യയിലെ ശ്രീ വിശിഷ്ടദ്വൈത ഗവേഷണ കേന്ദ്രം എന്നിവ പ്രസിദ്ധീകരിച്ചു.
ശരണ്യ ആനന്ദ്
ഒരു തെന്നിന്ത്യൻ ചലച്ചിത്ര നടിയും ഫാഷൻ ഡിസൈനറും കൊറിയഗ്രാഫറും മോഡലുമാണ് ശരണ്യ ആനന്ദ് .
സിനിമയിലേക്കുള്ള അരങ്ങേറ്റം തമിഴിലായിരുന്നു.
എന്നാൽ അവസരങ്ങൾ നിറയെ വന്നത് മലയാളത്തിലാണ്.
മോഹൻലാൽ അഭിനയിച്ച 1971 ബിയോണ്ട് ബോർഡേഴ്സ് ആണ് ശരണ്യ അഭിനയിച്ച ആദ്യ മലയാള ചലച്ചിത്രം, പിന്നീട് അച്ചായൻസ്, ചങ്ക്‌സ്, കപ്പുചീനോ തുടങ്ങിയ ചിത്രങ്ങളിൽ അഭിനയിച്ചു.
തമിഴിലും മലയാളത്തിലും റിലീസ് ചെയ്ത ഭൂമി എന്ന ചിത്രത്തിലെ നായിക ശരണ്യയാണ്.
വിനയൻ സംവിധാനം ചെയ്ത് ആകാശഗംഗ 2 എന്ന ചിത്രത്തിലെ കത്തിക്കരിഞ്ഞ ചുടലയക്ഷിയുടെ കഥാപാത്രം ചെയ്തത് ശരണ്യ ആനന്ദ് ആണ്.
ആനന്ദ് രാഘവന്റെയും സുജാതയുടെയും മകളായി സൂററ്റിലാണ് ശരണ്യ ആനന്ദ് ജനിച്ചത്.
അച്ഛൻ ആനന്ദ് ഗുജറാത്തിൽ ബിസിനസായിരുന്നു.
സൂരറ്റിൽ ആണ് ജനിച്ചതെങ്കിലും  അടൂരാണ് ശരണ്യയുടെ സ്വദേശം.
ദിവ്യ എന്നാണ് ശരണ്യയുടെ സഹോദരിയുടെ പേര്.
എടത്വ ഹയർസെക്കൻഡറി സ്കൂളിൽ ആണ് ശരണ്യ പ്രാഥമിക വിദ്യാഭ്യാസം പൂർത്തിയാക്കിയത്.
ബി.എസ്.സി.നഴ്സിംഗ് പൂർത്തിയാക്കിയിട്ടുണ്ട് ശരണ്യ ആനന്ദ്.
പത്താം ക്‌ളാസിൽ പഠിക്കുമ്പോൾ മഹീന്ദ്ര സ്കോർപ്പിയയുടെ പരസ്യത്തിൽ മിസ്സ് സൂറത്തിനൊപ്പം അഭിനയിച്ചുകൊണ്ടാണ് ശരണ്യ മോഡലിംഗ് രംഗത്തെത്തിയത്.
തുടർന്ന് നിരവധി പരസ്യചിത്രങ്ങൾക്ക് മോഡലായി.
മാധുരി ദീക്ഷിത് അടക്കമുള്ള താരങ്ങളോടൊപ്പം സ്റ്റേജ് ഷോ ചെയ്തിട്ടുണ്ട്.
കൊറിയോഗ്രാഫർ ആയിട്ടാണ് മലയാളത്തിൽ എത്തുന്നത്.
ആമേൻ അടക്കം നാല് ചിത്രങ്ങളിൽ അസിസ്‌റ്റന്റ് കൊറിയോഗ്രാഫർ ആയി പ്രവർത്തിച്ചിട്ടുണ്ട്.
മോഹൻലാൽ നായകനായ  1971 ബിയോണ്ട് ബോർഡേസ്‌ (2017) ആണ് ശരണ്യ അഭിനിയച്ച ആദ്യ മലയാള ചലച്ചിത്രം.
അഭിനിയിച്ച ചലച്ചിത്രങ്ങൾ
2017 1971 ബിയോണ്ട് ബോർഡേഴ്സ്....
മിലിട്ടറി നഴ്സ് കാപ്പുചീനോ അച്ചായൻസ്...
ഹോട്ടൽ റിസപ്ഷനിസ്റ്റ് ചങ്ക്സ്...
സോണിയ മിസ് ആകാശമിഠായി
2018 ചാണക്യതന്ത്രം ലിയാൻസ് ലാഫിംഗ് അപ്പാർട്ട്മെന്റ് നിയർ ഗിരിനഗർ
2019 എ ഫോർ ആപ്പിൾ ആകാശഗംഗ 2 ...
കത്തിക്കരിഞ്ഞ ചുടലയക്ഷി മാമാങ്കം
2023 ഗരുഡൻ ...
സ്മിത ജിജോ ടെലിവിഷൻ
പരമ്പരകൾ കുടുംബവിളക്ക് ...
വേദിക
റിയാലിറ്റി ഷോകൾ ബിഗ് ബോസ് (മലയാളം സീസൺ 6) കൊറിയോഗ്രാഫി നിർവഹിച്ച ചലച്ചിത്രങ്ങൾ ആമേൻ അവലംബം ↑ https://in.bookmyshow.com/person/saranya-anand/1080869 ↑ https://www.indiancinemagallery.net/celebrity/saranya-anand-profile/
ശരം (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Sagitta_(Constellation)
ഉത്തരാർദ്ധഖഗോളത്തിലെ ഒരു നക്ഷത്രരാശിയാണ്‌ ശരം (Sagitta).
വളരെ ചെറിയ ഒരു നക്ഷത്രരാശിയാണ്‌ ഇത്.
ആധുനിക നക്ഷത്രരാശികളിൽ ത്രിശങ്കു (Crux) , അശ്വമുഖം (Equuleus) എന്നിവ മാത്രമേ ഇതിലും ചെറുതായുള്ളൂ.
ഇതിലെ നക്ഷത്രങ്ങളെല്ലാം പ്രകാശം തീരെ കുറഞ്ഞവയാണ്‌.
ആകാശഗംഗ ഈ നക്ഷത്രരാശിയിലൂടെ കടന്നുപോകുന്നു.
M71 എന്ന ഗോളീയ താരവ്യൂഹമാണ്‌ ഈ നക്ഷത്രരാശിയിലെ ഒരേയൊരു മെസ്സിയർ വസ്തു .
ഗോളീയ താരവ്യൂഹമായ M71 ബാഹ്യകണ്ണികൾ Wikimedia Commons has media related to Sagitta .
നിർദ്ദേശാങ്കങ്ങൾ : 19 h 50 m 00 s , +18° 40′ 00″
സബ് ഇൻസ്പെക്ടർ
ദക്ഷിണേഷ്യയിൽ വ്യാപകമായി ഉപയോഗിക്കുന്ന ഒരു റാങ്കാണ് സബ് ഇൻസ്‌പെക്ടർ അഥവാ പോലീസ് സബ് ഇൻസ്പെക്ടർ അല്ലെങ്കിൽ സബ് ഇൻസ്പെക്ടർ ഓഫ് പോലീസ് ( എസ്‌.ഐ ).
ബംഗ്ലാദേശ്, പാകിസ്ഥാൻ, ഇന്ത്യ, ശ്രീലങ്ക എന്നിവിടങ്ങളിലെ പോലീസ് സേനകളിൽ ഇത് സാധാരണയായി ഉപയോഗിക്കുന്നു.
ബ്രിട്ടീഷ് മാതൃകയെ അടിസ്ഥാനമാക്കിയുള്ളതാണ്.
മിക്ക ബ്രിട്ടീഷ് കൊളോണിയൽ പോലീസ് സേനകളിലും ചില ബ്രിട്ടീഷ് പോലീസ് സേനകളിലും ഈ റാങ്ക് മുമ്പ് ഉപയോഗിച്ചിരുന്നു.
എസ് ഐ റാങ്കിലുള്ള ഉദ്യോഗസ്ഥൻ സാധാരണയായി ഒരു പോലീസ് സ്റ്റേഷന്റെ ചുമതലയോ ഇൻസ്‌പെക്ടറെ സഹായിക്കുകയോ ചെയ്യുന്നു.
സബ് ഇൻസ്‌പെക്ടർ റാങ്കിലുള്ള ഒരു ഇന്ത്യൻ പോലീസ് ഓഫീസറുടെ ചിഹ്നം.
ഒരു സബ് ഇൻസ്‌പെക്ടർ (എസ്‌ഐ) സാധാരണയായി കുറച്ച് പോലീസ് ഉദ്യോഗസ്ഥരുടെ ( ഹെഡ് കോൺസ്റ്റബിൾമാർ,  കോൺസ്റ്റബിൾമാർ, പോലീസ് ഔട്ട്‌പോസ്റ്റുകളുടെ കമാൻഡിംഗ്) കമാൻഡാണ്.
ഇന്ത്യൻ പോലീസ് നിയമങ്ങൾക്കും ചട്ടങ്ങൾക്കും കീഴിൽ കോടതിയിൽ കുറ്റപത്രം സമർപ്പിക്കാൻ കഴിയുന്ന ഏറ്റവും താഴ്ന്ന റാങ്കിലുള്ള ഉദ്യോഗസ്ഥനാണ് സബ് ഇൻസ്പെക്ടർ, സാധാരണയായി ആദ്യത്തെ അന്വേഷണ ഉദ്യോഗസ്ഥനും ആണ്.
സബ് ഇൻസ്പെക്ടർമാർക്ക് കീഴിലുള്ള ഉദ്യോഗസ്ഥർക്ക് കുറ്റപത്രം സമർപ്പിക്കാൻ കഴിയില്ല, എന്നാൽ അവരുടെ പേരിൽ മാത്രമേ കേസുകൾ അന്വേഷിക്കാൻ കഴിയൂ.
ഇന്ത്യയിലെ നിയമമനുസരിച്ച് സബ്ഇൻസ്പെക്ടർ റാങ്കിൽ കുറഞ്ഞ പോലീസ് ഉദ്യോഗസ്ഥന് കോടതിയിൽ കുറ്റപത്രം സമർപ്പിക്കാൻ കഴിയില്ല.
കേരളത്തിൽ കുറച്ചു കാലം മുമ്പ് വരെ സബ് ഇൻസ്പെക്ടർമാർ ആയിരുന്നു പോലീസ് സ്റ്റേഷന്റെ ചുമതലയുള്ള സ്റ്റേഷൻ ഹൗസ് ഓഫീസർമാർ.
എന്നാൽ ഈ അടുത്തായി സ്റ്റേഷൻ ഹൗസ് ഓഫീസർ അതായത് സ്റ്റേഷന്റെ ചുമതല പോലീസ് ഇൻസ്പെക്ടർമാർക്ക് നൽകി, അതുകൊണ്ടുതന്നെ സബിൻസ്പെക്ടർമാർ പോലീസ് ഇൻസ്പെക്ടർമാരുടെ കീഴിലാണ് സ്റ്റേഷനിൽ ജോലി ചെയ്യുന്നത്.
ക്രമസമാധാന വിഭാഗത്തിന്റെ ചുമതലയുള്ള സബ് ഇൻസ്പെക്ടർമാരായും കുറ്റാന്വേഷണ വിഭാഗത്തിൻറെ ചുമതലയുള്ള സബ് ഇൻസ്പെക്ടർമാരായും അവരെ പോലീസ് സ്റ്റേഷനുകളിൽ നിയമിക്കുന്നു.